Eviè Nonne (noveles) - Wikipedia

# Eviè Nonne (noveles)

### Èn årtike di Wikipedia.

Coviete d' "Eviè Nonne"

Eviè Nonne, c' est l' tite d' ene ramexhnêye di noveles da Lucyin Mahin, eplaideyes på Muzêye do pårlaedje e l' Årdene, e 2006.

Li tite ni vout nén dire cial "aviè nonne", dins l' sinse di "sol côp d' midi, a l'eure del marinde", mins "tot ndalant eviè l' Sud". Paski nouv des dijh noveles si pasnut foû del Walonreye.

Elle essinnèt tertotes des persounaedjes marokins u aldjeryins, mins, tenawete, gn a des Walons ki si vnèt stitchî dins les spoûles.

Li live est enimådjî pa des foirt nozêyès pondeures da Marie-Louise Mertz, k' a ddja bråmint bouté eshonne avou çou ki s' loméve co Le Musée de la parole au Pays de Bastogne.

L' adrovaedje a stî scrît pa Pierre Otjacques.

Totes les noveles sont ratournêyes e francès vizon vizu pa ene ekipe di tradujheus, ki c' est : René Georges, Jeanne-Marie Francis, Emile Pècheur, Willy Leroy, Olivier Esnault, André Demoulin, Jean-Pol Grandmont et Maddy Dorchymont

Divant d' ataker, on-z a droet a on pitit prezintaedje do rfondou walon.

Al fén do live, gn a on motlî de cmons nos, pu onk des nos prôpes, avou les nos etrindjirs. Gn a co sacwantès pådjes di croejhete.

Les scrijhaedjes e walon ont stî rispepyîs del ricoridjrece e rfondou UNIX/Linux adjinçnêye pa Pablo Saratxaga, et del ricoridjrece Microsoft-amiståve, amontêye a pårti del prumire pa Francis Baudoux.

Les ratournaedjes e francès ont stî carwaitîs pa Joël Thiry.

ISBN 2-930398-11-6

## [candjî] Corwaitaedje do live

da Joël Thiry, dins l' foyoû-rclame do live.

  Atote ! On n' a nén sovint afroyî des sfwaits pazeas dins les Belès Letes e walon.
  Ratote ! Li spoûle rapinse télfeye li vicaedje di tos les djoûs do scrijheu, mins eto si vicåreye avou les beas et les laids costés, et pa des côps, des emacralêyes (u estchantêyès) sacwès.
  Et raratote! Li walon est l' ci k' on djåze el Walonreye.

## [candjî] Corwaitaedje des enimådjeures

Enimådjeure del novele "Li broûleu"

Mareye-Louisse Mertz n' a nén yeu ses ouys e s' potche cwand elle a berlôré disk' å Marok avou ses brouxhes et ses pinceas. Ele nos a toirtchî cwate clapants dessinaedjes po-z enimådjî li ramexhnêye di noveles "Eviè Nonne".

Come cial, li "broûleu", on crapåd d' 13 ans k' a passé l' aiwe come clandestin dins l' cofe d' on cår, et ki s' ritrove tot seu e l' Andalouzeye.

Loukîz ké fel côp d' pene po rinde on ptit viyaedje d' Andalouzeye, avou Gurnåde eyet l' Sierra Nevada dins l' fond.

Divins Li Rantoele l° 39.

## [candjî] Dijheyes di lijheus

"Eviè Nonne si leye lére jheymint; tenawete, dji lé ene miete didins (André Vanackere).

## [candjî] Hårdêye difoûtrinne

- Pådje do live so l' Aberteke

Prin del pådje «http://wa.wikipedia.org../../../e/v/i/Evi%C3%A8_Nonne_%28noveles%29_8dd6.html»

Categoreyes: Lives e walon | Romans e walon

##### Views

- Årtike
- Copene
- Modêye d' asteure

##### Cweri